
GENERALNI SEKRETARIAT VLADE

	Številka:
	__ST_DOKUMENTA__

	Ljubljana,
	10. 09. 2026

	EVA:
	2026-1720-0017



	ZADEVA:
	Uredba o izvajanju Uredbe (EU) o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu – predlog za obravnavo




1.	Predlog sklepa vlade

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na [...] seji dne [...] pod točko [...] sprejela naslednji

 
SKLEP:

 
Vlada Republike Slovenije je izdala Uredbo o izvajanju Uredbe (EU) o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu ter jo objavi v Uradnem listu Republike Slovenije.

 
mag. Janja Garvas
generalna sekretarka

 
Prejmejo:
- Ministrstvo za notranje zadeve in javno upravo
- Ministrstvo za pravosodje
- Informacijski pooblaščenec
- Služba Vlade Republike Slovenije za zakonodajo
- Urad Vlade Republike Slovenije za komuniciranje

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

Mojca Štruc, generalna direktorica Direktorata za informacijsko družbo, MNZJU
Tina Bizjak Ahačič, vodja Sektorja za digitalno regulativo in predpise
Miha Movrin, sekretar



4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

S predlogom se vzpostavlja nacionalna pravna podlaga za izvajanje nove Uredbe (EU) 2026/1881 z dne 24. julija 2026 o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu. 
 
Predlog določa pristojna organa za predložitev statističnih podatkov (Policija in Ministrstvo za pravosodje) in za nadzor (Informacijski pooblaščenec).

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	ne

	b)
	usklajenost pravnega reda Republike Slovenije s pravnim redom Evropske unije,
	da

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic

Predlog uredbe ne prinaša finančnih posledic za državni proračun in druga javnofinančna sredstva. 

9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo bo posredovano v javno obravnavo na portalu eDemokracija.



11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

PREDLAGATELJ
__PREDLAGATELJ__

















UREDBA O IZVAJANJU UREDBE (EU) O ZAČASNEM ODSTOPANJU OD NEKATERIH DOLOČB DIREKTIVE 2002/58/ES GLEDE UPORABE TEHNOLOGIJ S STRANI PONUDNIKOV MEDOSEBNIH KOMUNIKACIJSKIH STORITEV, NEODVISNIH OD ŠTEVILKE, ZA OBDELAVO OSEBNIH IN DRUGIH PODATKOV ZA NAMENE BOJA PROTI SPOLNI ZLORABI OTROK NA SPLETU

PREDLOG


EVA: 2026-1720-0017


I.	UVOD
1.	Razlogi in podlage za izdajo

Pravna podlaga:
Pravna podlaga za sprejem predpisa je sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26), v povezavi z Uredbo (EU) 2026/1881 z dne 24. julija 2026 o začasnem odstopanju od nekaterih določb direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu (UL L, 2026/1881, 28. 7. 2026).

Rok za izdajo:
Uredba (EU) 2026/1881 z dne 28.7. 2026 posebnega roka za izdajo nacionalnega predpisa ne določa. 

Glavni razlogi za izdajo:
Uredba (EU) 2021/1232 Evropskega parlamenta in Sveta z dne 14. julija 2021 o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu je prenehala veljati dne 3. 4. 2026. Zakonodajalca se nista uspela dogovoriti o podaljšanju omenjene Uredbe, zato je Evropska komisija pripravila predlog nove Uredbe (EU) 2026/1881 z dne 28.7. 2026 (UL L, 2026/1881, 28. 7. 2026). 
 
Ker gre za novo uredbo EU, je potreben nov nacionalen predpis o njenem izvajanju. Predlog  uredbe o izvajanju uredbe določa pristojne organe za predložitev statističnih podatkov (Policija, Ministrstvo za notranje zadeve in javno upravo in Ministrstvo za pravosodje) in za nadzor (Informacijski pooblaščenec).
 
Gre za iste pristojne organe kot so bili določeni z nacionalno Uredbo o izvajanju omenjene, sedaj neveljavne Uredbe (EU) 2021/1232 Evropskega parlamenta in Sveta z dne 14. julija 2021.
 
 
 

2.	Ocena finančnih posledic predloga akta za državni proračun in druga javna finančna sredstva

Predpis nima posledic na tem področju.


3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

	IZJAVA O SKLADNOSTI S PRAVNIM REDOM EU


NASLOV PREDPISA RS

Uredba o izvajanju Uredbe (EU) o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu

EVA
2026-1720-0017

AKTI EU, KATERIH PRENOS ALI IZVAJANJE SE ZAGOTAVLJA S PREDPISOM RS

	Št.
	CELEX
	Naslov
	Zadnjič spremenjen z (CELEX)

	1
	32026R1881
	Uredba (EU) 2026/1881 Evropskega parlamenta in Sveta z dne 24. julija 2026 o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu (Besedilo velja za EGP)
	


	Predpis RS
	Opomba ali CELEX akta EU predpisa
	Akt EU

	Člen
	Odstavek
	Točka
	Alinea
	
	Člen
	Odstavek
	Točka
	Alinea

	1
	
	
	
	Ni predmet usklajevanja s pravom EU
	
	
	
	

	2
	
	
	
	
	
	
	
	

	2
	1
	
	
	32026R1881
	8
	1
	a, b
	

	2
	2
	
	
	32026R1881
	8
	1
	c
	

	3
	
	
	
	32026R1881
	6
	1
	
	

	4
	
	
	
	Ni predmet usklajevanja s pravom EU
	
	
	
	

	5
	
	
	
	Ni predmet usklajevanja s pravom EU
	
	
	
	




3.3	Prikaz ureditve v posameznih državah članicah Evropske unije

/

4.	Presoja posledic
4.1	Presoja administrativnih posledic

Predpis nima posledic na tem področju.


4.2	Presoja posledic za okolje, vključno s prostorskimi in varstvenimi vidiki

Predpis nima posledic na tem področju.


4.3	Presoja posledic za gospodarstvo

Predpis nima posledic na tem področju.


4.4	Presoja posledic za socialno področje

Predpis nima posledic na tem področju.


4.5	Presoja posledic za dokumente razvojnega načrtovanja

Predpis nima posledic na tem področju.


4.6	Presoja posledic za druga področja

Predpis nima posledic na tem področju.


4.7	Izvajanje sprejetega predpisa

Predpis bo objavljen na spletnih straneh MNZJU. 
 
Pristojna organa za statistično poročanje sta Policija in Ministrstvo za pravosodje. 
 
Organ za nadzor nad izvajanjem Uredbe 2026/1881/EU je Informacijski pooblaščenec RS. 
 

5.	Prikaz sodelovanja javnosti

Gradivo bo posredovano v javno obravnavo na portalu eDemokracija. 





II.	BESEDILO ČLENOV
Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) Vlada Republike Slovenije izdaja

Uredbo o izvajanju Uredbe (EU) o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu

1. člen
(vsebina)

	S to uredbo se za izvajanje Uredbe (EU) 2026/1881 z dne 24. julija 2026 o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu (UL L, 2026/1881 z dne 28. 7. 2026, v nadaljnjem besedilu: Uredba 2026/1881/EU) določita pristojna organa za predložitev statističnih podatkov in pristojni organ za nadzor nad izvajanjem Uredbe 2026/1881/EU.
2. člen
(pristojna organa za predložitev statističnih podatkov)

	(1) Organ, pristojen za objavo in predložitev statističnih podatkov iz točke (a) in (b) prvega odstavka 8. člena Uredbe 2026/1881/EU Evropski komisiji, je Ministrstvo za notranje zadeve in javno upravo, Policija.

	(2) Organ, pristojen za objavo in predložitev statističnih podatkov iz točke (c) prvega odstavka 8. člena Uredbe 2026/1881/EU Evropski komisiji, je Ministrstvo za pravosodje.
3. člen
(nadzor)

	Nadzor nad izvajanjem Uredbe 2026/1881/EU opravlja Informacijski pooblaščenec na podlagi zakona, ki ureja položaj in pristojnosti informacijskega pooblaščenca.
KONČNI DOLOČBI
4. člen
(prenehanje veljavnosti)

	Z dnem uveljavitve te uredbe preneha veljati Uredba o izvajanju Uredbe (EU) o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu (Uradni list RS, št. 6/22).
5. člen
(začetek veljavnosti)

	Ta uredba začne veljati naslednji dan po objavi v Uradnem listu Republike Slovenije.


III.	OBRAZLOŽITEV

K 1. členu:
Predlog Uredbe o izvajanju uredbe (EU) o začasnem odstopanju od nekaterih določb direktive 2002/58/es glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu (v nadaljevanju: predlog uredbe), v 1. členu določa njeno vsebino, in sicer se s predlagano uredbo določita pristojna organa za predložitev statističnih podatkov Evropski komisiji ter nadzorni organ.

K 2. členu:
Statistični podatki, ki jih morajo na podlagi Uredbe 2026/1881/EU države članice zagotoviti Evropski komisiji, so kazalniki za vrednotenje relevantnih politik, vključno z zakonodajnimi ukrepi. Za zagotovitev preglednosti in odgovornosti omenjena Uredba 2026/1881/EU določa obveznosti obdelave osebnih in drugih podatkov za namen boja proti spolni zlorabi otrok na spletu z zbiranjem statističnih podatkov. Države članice skladno z določbo 8. člena do 1. 8. 2027 in nato vsako leto objavijo in Evropski komisiji predložijo poročila s statističnimi podatki o:
 
1. skupnem številu prijav odkritih spolnih zlorabah otrok na spletu, ki so jih pristojni nacionalni organi preprečevanja, odkrivanja in preiskovanja kaznivih dejanj dobili od ponudnikov in organizacij, ki delujejo v javnem interesu proti spolni zlorabi otrok, pri čemer se po možnosti, kadar so na voljo informacije za to, razlikuje med absolutnim številom primerov in večkrat prijavljenimi primeri ter vrsto ponudnika, v storitvi katerega je bila odkrita spolna zloraba otrok na spletu;
2. številu otrok, identificiranih z ukrepi na podlagi 3. člena Uredbe 2026/1881/EU, glede na spol;
3. številu obsojenih storilcev.
 
Skladno s tem 2. člen predloga uredbe določa, da je organ, pristojen za objavo in predložitev statističnih podatkov iz točke (a) in (b) prvega odstavka 8. člena Uredbe 2026/1881/EU Evropski komisiji, Ministrstvo za notranje zadeve in javno upravo, Policija. Predlog uredbe tako ne posega v ureditev oz. v že vzpostavljene baze podatkov o postopkih v zadevah, kjer se zahteva predložitev statističnih podatkov Evropski komisiji. Predlog uredbe določa pristojna organa na enak način, kot do sedaj veljavna nacionalna Uredba o izvajanju Uredbe (EU) o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu (Uradni list RS, št. 6/22).
 
Ministrstvo za notranje zadeve in javno upravo, Policija vodi statistiko, ki zajema tovrstna kazniva dejanja, ki jih policija preiskuje na podlagi prijav ponudnikov informacijske tehnologije oz. drugih organizacij, ki delujejo v javnem interesu proti spolni zlorabi otrok ter prijav, ki jih prejmejo s strani drugih (oškodovanec, druga oseba itd.). Nadalje, upoštevaje že uveljavljeno resorsko razdelitev po področjih tudi glede poročanja Evropski komisiji o številu obsojenih storilcev spolne zlorabe otrok na spletu, predlog uredbe v drugem odstavku 2. člena določa, da je organ, pristojen za objavo in predložitev statističnih podatkov iz točke (c) prvega odstavka 8. člena Uredbe 2026/1881/EU Evropski komisiji, Ministrstvo za pravosodje.
 

K 3. členu:
Predlog uredbe določa nadzorni organ nad izvajanjem Uredbe (EU) 2021/1232, in sicer je to informacijski pooblaščenec, na podlagi zakona, ki ureja položaj in pristojnosti informacijskega pooblaščenca.

K 4. členu:
Z dnem uveljavitve predloga uredbe preneha veljati do sedaj veljavna nacionalna Uredba o izvajanju Uredbe (EU) o začasnem odstopanju od nekaterih določb Direktive 2002/58/ES glede uporabe tehnologij s strani ponudnikov medosebnih komunikacijskih storitev, neodvisnih od številke, za obdelavo osebnih in drugih podatkov za namene boja proti spolni zlorabi otrok na spletu (Uradni list RS, št. 6/22).

K 5. členu:
Predlog uredbe začne veljati naslednji dan po objavi v Uradnem listu Republike Slovenije.



IV.	PRILOGE

Priloge niso priložene.
Ustvarjeno v MOPED-DOCS, 02. 09. 2026 11:23:25

